সলঙ্গা থানা পুলিশের ভারপ্রাপ্ত কর্মকর্তা (ওসি) মোস্তাফিজুর রহমান জানান, রোববার ভোরে মহাসড়কের পাশে একটি বস্তা দেখে এলাকাবাসী থানায় খবর দেয়। পরে পুলিশ ঘটনাস্থলে পৌঁছে বস্তা থেকে এক যুবকের মরদেহ উদ্ধার করে। তাৎক্ষণিকভাবে যুবকের পরিচয় পাওয়া যায়নি। ধারণা করা হচ্ছে, যুবককে শারীরিক নির্যাতনের পর শ্বাসরোধ করে হত্যা করে বস্তার ভিতরে ফেলে রাখা হয়। মরদেহের বিভিন্ন স্থানে ক্ষত চিহ্ন রয়েছে। এ ব্যাপারে সলঙ্গা থানায় মামলা দায়ের হয়েছে।